Document ID: 32014R0722

RÅDETS FORORDNING (EU) Nr. 722/2014
af 24. juni 2014
om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
Det er i Unionens interesse helt at suspendere den fælles toldtarifs autonome toldsatser for 100 produkter, der på nuværende tidspunkt ikke er opført i bilag I til Rådets forordning (EF) nr. 1387/2013 (1). Disse produkter bør derfor indsættes i dette bilag.
(2)
Det er ikke længere i Unionens interesse at opretholde suspensionen af autonome toldsatser for syv af de produkter, der i øjeblikket er opført i bilag I til forordning (EU) nr. 1387/2013. Disse produkter bør derfor udgå af dette bilag.
(3)
Det er nødvendigt at ændre varebeskrivelsen af 76 suspensioner i bilag I til forordning (EU) nr. 1387/2013 for at tage hensyn til den tekniske produktudvikling og den økonomiske udvikling på markedet eller sproglige tilpasninger. Desuden bør Taric-koderne for yderligere fire produkter ændres. Derudover er det for yderligere tre produkters vedkommende nødvendigt med tarifering flere steder. De suspensioner, for hvilke ændringer er nødvendige, bør udgå af listen over suspensioner i bilag I til forordning (EU) nr. 1387/2013, og de ændrede suspensioner bør genindsættes i denne liste.
(4)
I Unionens interesse er det for fire produkters vedkommende nødvendigt, at datoen for deres obligatoriske revision ændres med henblik på at tillade toldfri import efter den dato. Disse produkter er blevet revideret og har fået tildelt reviderede datoer for deres næste obligatoriske revision. De bør derfor udgå af listen over suspensioner i bilag I til forordning (EU) nr. 1387/2013 og genindsættes i denne liste, efter at de nødvendige ændringer er foretaget.
(5)
Det er nødvendigt at omgruppere fire produkter, der henhører under fire forskellige varebeskrivelser. Disse fire produkter bør nu være omfattet af to varebeskrivelser. Desuden er den nuværende dobbelte tarifering af disse fire suspensioner blevet overflødig og bør derfor ændres. Disse suspensioner bør derfor udgå af listen over suspensioner i bilag I til forordning (EU) nr. 1387/2013, og de ændrede suspensioner bør genindsættes i denne liste.
(6)
Med henblik på at sikre en passende gevinst ved suspensionen for så vidt angår konkurrenceevnen for de virksomheder der er berørt af produkter med Taric-kode 4408393010, finder suspensionen vedrørende disse produkter anvendelse fra 1. januar 2014.
(7)
Af hensyn til klarheden bør de ændrede oplysninger markeres med en asterisk.
(8)
Bilag II til forordning (EU) nr. 1387/2013 bør kompletteres med de supplerende enheder for nogle af de nye produkter, for hvilke der er fastsat suspension med henblik på at muliggøre en passende statistisk overvågning. For at opnå sammenhæng bør de supplerende enheder, der er tildelt produkter, der udgår af bilag I til forordning (EU) nr. 1387/2013, også udgå af bilag II til denne forordning.
(9)
Forordning (EU) nr. 1387/2013 bør derfor ændres i overensstemmelse hermed.
(10)
Da de i denne forordning fastsatte ændringer skal have virkning fra den 1. juli 2014, bør forordningen anvendes fra denne dato og bør træde i kraft på dagen for offentliggørelsen i Den Europæiske Unions Tidende -
VEDTAGET DENNE FORORDNING:
Artikel 1
I tabellen i bilag I til forordning (EU) nr. 1387/2013 foretages følgende ændringer:
1)
mellem overskriften og tabellen indsættes følgendes bemærkning:
»(*)
Suspension vedrørende et produkt i nærværende bilag, for hvilket KN- eller Taric-koden, varebeskrivelsen eller datoen for obligatorisk revision er blevet ændret ved Rådets forordning (EU) nr. 722/2014 af 24. juni 2014 om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter (EUT L 192 af 1.7.2014, s. 9)«
2)
rækkerne for de produkter, der er opført i bilag I til denne forordning, indsættes i henhold til rækkefølgen for KN-koderne i den første kolonne i tabellen i bilag I til forordning (EU) nr. 1387/2013
3)
rækkerne for de produkter, for hvilke KN- og Taric-koderne er opført i bilag II til nærværende forordning, udgår.
Artikel 2
I bilag II til forordning (EU) nr. 1387/2013 foretages følgende ændringer:
1)
rækkerne for de supplerende enheder, for hvilke KN- og Taric-koderne er opført i bilag III til nærværende forordning, tilføjes
2)
rækkerne for de supplerende enheder, for hvilke KN- og Taric-koderne er opført i bilag IV til nærværende forordning, udgår.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2014.
For produkter med Taric-kode 4408393010 anvendes den imidlertid fra den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 24. juni 2014.

Labels: 3
1
15
6